चूंकि एक्ज़ीक्यूटिव समरी किसी दूसरे दस्तावेज़ का सारांश है, अतः आपको मूल दस्तावेज़ से भले भांति परिचित होना पड़ेगा ताकि उसका प्रबंधनीय तथा सूचनात्मक संस्करण के रूप में सक्षेप कर सकें। मूल दस्तावेज़ चाहे हो रिपोर्ट, व्यापारिक योजना, प्रस्ताव, मैनुअल या कोई अन्य दस्तावेज़, मुख्य मुद्दों को ध्यान में रख कर, उसकी समीक्षा करिए। जो कंपनी दस्तावेज़ स्पॉन्सर कर रही है, या मूल दस्तावेज़ जो है, उसका उद्देश्य क्या है? उसका स्कोप क्या है?   उदाहरण:’’’’वुमेन वर्ल्ड वाइड एक गैर लाभकारी संस्था है जिसका उद्देश्य विश्व भर की महिलाओं को घरेलू हिंसा के प्रभावी समाधानों से जोड़ना है, साथ ही उन लोगों के लिए समर्थन का एक ऐसा नेटवर्क प्रस्तुत करना, जो घरेलू हिंसा से त्रस्त हैं। अल्बर्टा, कनाडा के अपने मुख्यालय से काम करते हुये उसे विश्व भर के 170 देशों की महिलाओं से प्रत्यावेदन मिलते हैं।‘’’’ यह प्रभाग शायद आपकी पूरी एक्ज़ीक्यूटिव समरी का सबसे महत्वपूर्ण भाग है। दो या तीन वाक्यों में आपको पाठक को यह बताना होता है कि आपका व्यापार किन कारणों से विशेष है। समरी के पाठकों को उसे क्यों जाँचना, व्यापार करना या साझा करना चाहिए?     हो सकता है कि सचिन तेंदुलकर आपके ग्राहक हों और उन्होंने आपके उत्पाद को ट्विट्टर पर मुफ़्त में एंडोर्स कर दिया हो। शायद आपने अभी गूगल के साथ कोई साझेदारी का समझौता किया हो। शायद आपको अभी पेटेंट मिला हो, या शायद आपने अभी कोई बड़ी बिक्री की हो। कभी कभी बस एक मामूली उद्धरण या टेस्टीमोनियल काफ़ी होता है। अपने पाठकों का ध्यान आकृष्ट करना ही कुंजी है, और व्यापार को यथासंभव प्रतिष्ठित बनाइये, और पाठक को आपने शेष दस्तावेज़ की ओर खींचिए। एक्ज़ीक्यूटिव समरी का पहला वास्तविक तत्व होता है, समस्या की चर्चा, इसलिए उस समस्या को स्पष्ट करिए जिसका समाधान, आपके उत्पाद / सेवा से होता है। सुनिश्चित करिए कि समस्या “यथासंभव स्पष्टता से” परिभाषित की जाये। बुरी तरह परिभाषित समस्या विश्वसनीय नहीं लगती, और आपके समाधान  का उतना प्रभाव नहीं होगा जितना हो सकता है। उदाहरण:’’’’लॉस एंजिलिस ट्राफिक के कारण पंगु हो गया है। मेट्रो डीसी क्षेत्र को छोड़ कर लॉस एंजिलिस का सम्पूर्ण राष्ट्र में सबसे बुरा ट्राफ़िक है। यह केवल दुखद नहीं है। ट्राफ़िक के फँसने के कारण कर्मचारी उत्पादकता घट रही है, दमा की दर बढ़ रही है और धीरे-धीरे गंभीर स्वास्थ्य समस्याएँ उत्पन्न हो रही हैं। एलए में उन्हें चलाने योग्य लोगों से अधिक संख्या में कारें हैं।‘’’’ बड़ी समस्या को बताना तो आसान भाग है। अब आपको पाठक को आश्वस्त करना है, कि आप एक बड़ी समस्या के लिए विशिष्ट समाधान ले कर आए हैं। अगर आप ये दो तत्व प्रस्तुत करेंगे, तो उसका अर्थ होगा कि आप कोई विशिष्ट सुझाव प्रस्तुत कर रहे है। उदाहरण:’’’’इन्नोटेक ने स्टॉप-लाइट लेनों में, पेटेंट की हुई “स्मार्ट ग्रिड” लगा कर, जिनसे किसी भी लेन में कारों की संख्या जानी जा सकती है और ट्राफिक उसी हिसाब से नियंत्रित किया जा सकता है, एक ऐसी पथप्रवर्तक ट्राफिक नियंत्रण प्रणाली बनाई, जिससे कम्यूट समय में कई मिनटों की कमी हो जाती है। अमेरिका में ड्राइवरों को लाल स्टॉप-लाइटों पर कई मिनटों के लिए तक तब नहीं खड़ा रहना होगा  जब तक कि हरी लाइट वाली दिशा से कोई भी गाड़ी नहीं आ रही होगी।‘’’’ अपने उद्योग के आँकड़े उपलब्ध कराके, अपनी समस्या को विस्तार से समझाइए। सावधान रहिएगा कि आपका जितना बड़ा बाज़ार हो, उससे अधिक बताने का ढोंग मत करिएगा! यदि चिकित्सीय उपकरणों का वार्षिक उद्योग 100 अरब डॉलर का भी हो तो उसका कोई अर्थ नहीं होगा क्योंकि आपका नया चिकित्सीय उपकरण उस उद्योग के केवल एक छोटे भाग की ही सेवा करेगा। उसे बाज़ार की वास्तविक संभावनाओं में बाँट लीजिये। यहीं पर आप अपना विशिष्ट समाधान, विस्तार से बताएँगे। यह भी कि आपका उत्पाद या सेवा, किस प्रकार, प्रतिस्पर्धियों से बेहतर है? शायद आपकी घरेलू चिकित्सा सेवा वास्तव में प्रशिक्षार्थी नर्स की जगह वास्तव में डॉक्टरों को भेजती हो, या आप आगे के लिए शिड्यूल कराने की जगह पर उसी दिन विज़िट की गारंटी देते हों। बताइये, कि आप खास क्यों हैं। उदाहरण:’’’’इंटेलीलाइट का एक अतिरिक्त लाभ है कि उसे पता चल सकता है कि कब घर में कोई नहीं है। जब किसी खाली कमरे में कोई लाइट जली छूट जाती है, वह उसे स्वतः बंद कर देता है और किसी भी गतिशीलता को भांप कर उसे फिर जला देता है। इससे ग्राहक की बिजली के ख़र्च में बचत हो जाती है और ऊर्जा का अपव्यय भी नहीं होता। कुछ एक्ज़ीक्यूटिव समरियों में व्यावसायिक मॉडेल की आवश्यकता नहीं होगी। (नॉन-प्रोफ़िट्स, लाभ के लिए नहीं, तथा एनजीओ में शायद व्यावसायिक योजना होती ही नहीं है।) पर यदि आपकी हो, तब आपका व्यावसायिक मॉडेल स्पष्ट और पालन करने में सरल होना चाहिए। मूल रूप से आप इस सवाल का जवाब दे रहे हैं, “आप लोगों की जेब से पैसे निकलवा कर उन्हें कैसे प्राप्त करेंगे?” मॉडेल को सरल रखिए, विशेषकर एक्ज़ीक्यूटिव समरी में। आपको बस एक जल्दी समझ आने वाली समरी चाहिए। आपके उद्योग के प्रकार पर, यह निर्भर करेगा कि क्या वह आपकी एक्ज़ीक्यूटिव समरी का सबसे महत्वपूर्ण भाग हो सकता है। दरअसल, आपके निवेशक या बैंकर आपकी टीम में विश्वास व्यक्त करते हैं, विचार पर नहीं। विचार तो आसानी से आ सकते हैं, मगर उनके क्रियान्वयन के लिए एक सुदृढ़ टीम होनी ही चाहिए। शीघ्रता से दिखाइये कि आपकी व्यापारिक योजना के क्रियान्वयन के लिए आपकी टीम के पास अनुभव है। आपके मार्केट, व्यावसायिक मॉडेल और ऐतिहासिक परफॉर्मेंस के आधार पर आपको, नीचे से ऊपर आने वाले वित्तीय पूर्वानुमान विकसित करने होंगे। आपके प्रोजेक्शन का मुद्दा आपकी कॉम्पीटेन्स, और पूर्वानुमानों के आधार पर वित्तीय प्रोजेक्शन निर्माण की आपकी  क्षमता का, प्रदर्शन होता है।  यदि आपकी योजना किसी निवेशकों के समूह के लिए हो, तो इस पर बहुत समय मत व्यतीत करिए, क्योंकि उन्हें पता होता है कि आप नहीं जानते हैं कि आप कितनी कमाई करेंगे। निवेशक आम तौर पर करने / नहीं-करने का निर्णय आपके वित्तीय प्रोजेक्शनों के आधार पर नहीं लेते हैं। वे सामान्यतः अपने ही वित्तीय प्रोजेक्शन बनाते हैं। एक्ज़ीक्यूटिव समरी के उद्देश्य के आधार पर अब समय आ गया है, कि निवेश या ऋण के लिए निवेदन किया जाये। आपको फिर से कहना चाहिए कि आपकी कंपनी, वैल्यू उपलब्ध कराती है। पाठक को याद दिलाइये कि आप कितने बड़े कष्ट का निवारण कर रहे हैं और आपकी बाज़ार समभावनाएँ क्या हैं। अंत में एक बार फिर अपनी टीम की चर्चा करिए और काम पूरा करने की उनकी क्षमता के बारे में बताइये। अपने व्यापार के अगले चरण पर पहुँचने के लिए आपको जितना धन चाहिए हो उसका ज़िक्र करिए। यह मत बताइये कि आप अपना कितना धन लगाना चाहते हैं या आप क्या ब्याज़ दर देने को तैयार हैं। इसे बाद में आमने सामने की बातचीत में तय करना चाहिए। जब आपने मूल तत्व लिख लिए हों, उसके बाद उसे ध्यान से पढ़िये। आपको समरी की प्रूफ़रीडिंग अतिरिक्त सावधानी से करनी चाहिए। सुनिश्चित करिए कि कोई भी नए संदर्भ ठीक तरह से स्पष्ट किए गए हों और भाषा किसी भी ऐसे व्यक्ति के लिए स्पष्ट है जिसके लिए विषय बिलकुल नया हो। किसी नए व्यक्ति से निम्न पर ध्यान देते हुये, अपनी एक्ज़ीक्यूटिव समरी पढ़वाइए:  स्पष्टता। क्या शब्द स्पष्ट हैं, विचार और भी स्पष्ट हैं, और समरी में जारगन तो नहीं हैं। ग़लतियाँ। व्याकरण संबंधी, पंक्चुएशन और वर्तनी की अनेक गलतियाँ हो सकती हैं। किसी और से तथ्य और आंकड़ों की जांच कराना भी एक अच्छा विचार हो सकता है। मज़बूती। क्या आपके विचार ज़ोरदार पिच के रूप में प्रस्तुत किये जा सकते हैं। किस जगह पर आपकी पिच फ़्लैट हो जाती है, अगर होती है तो? सामंजस्य। कौन से भाग एक दूसरे से सम्बद्ध नहीं होते? कौन से भाग होते हैं?
ابدأ بالوثيقة الأصلية. اكتب استعراضًا موجزًا. اجعل الملخص جذابًا. حدد المشكلة الكبيرة. قدم حلك الفريد. تحدث عن إمكانات السوق. أدمج اقتراحات البيع المتميزة. تحدث عن "نموذج العمل" لو كان هذا ضروريًا. ناقش فريق الإدارة لو كان هذا ضروريًا. قدم توقعات مالية لدعم مطالبك. تساهل في طلبك. اقرأ ملخصك.